FIȘĂ DE LUCRU 5: Formatarea datelor în Microsoft Excel

1. Deschideți un registru nou în Excel și introduceți următoarele date brute exact în celulele indicate:
· A1: Raport Semestrial
· A3: Produs, B3: Cantitate, C3: Pret Unitar, D3: Data Achizitie, E3: Discount
· A4: Stick USB, B4: 10, C4: 45, D4: 46270 (introduceți numărul așa cum este), E4: 0,05
2. Selectați celula C4 (Prețul). Executați click dreapta pe ea și alegeți opțiunea Format Cells (Formatare Celule). Din tab-ul Number, categoria din stânga, selectați Currency (Monedă) pentru a-i aplica un simbol monetar, apoi apăsați OK.
3. Selectați celula D4. Deschideți din tab-ul Home, secțiunea Cells, lista derulantă a butonului Format și alegeți Format Cells. Din categoria din stânga alegeți formatul Date (Dată calendaristică). Observați cum numărul brut s-a transformat într-o dată validă (ex: 08.09.2026).
4. Selectați celula E4. Folosind scurtăturile din secțiunea Number de pe Ribbon, aplicați formatul Percentage (Procent). Verificați dacă valoarea afișată a devenit 5%.
5. [bookmark: _GoBack]Modificați lățimea coloanei C în așa fel încât să fie foarte îngustă. Dacă în celula C4 apar simbolurile #####, explicați pe baza suportului de curs ce înseamnă acest lucru și remediați problema prin mărirea lățimii coloanei.
6. Observați așezarea implicită a datelor introduse pe rândul 4. Verificați dacă textele sunt aliniate automat la stânga, iar valorile numerice și datele calendaristice la dreapta.
7. Selectați celula A1 (titlul) și trageți mouse-ul până la celula E1. Din secțiunea Alignment (Aliniere) de pe Ribbon, apăsați butonul Merge & Center (Îmbinare și centrare) pentru a transforma zona într-o singură celulă cu textul centrat.
8. Selectați celula C3. Deschideți fereastra Format Cells, accesați fila Alignment și sub zona Text control bifați căsuța Wrap text (Încadrare text), apoi apăsați OK.
9. În celula F3 introduceți un text lung: Statusul livrarilor efectuate in teren. Apăsați butonul rapid Wrap Text de pe Ribbon și observați cum textul avansează în jos pe mai multe rânduri în cadrul aceleiași celule, păstrând lățimea acesteia.
10. Selectați tot rândul 3 (capul de tabel). Folosind butoanele din grupul Alignment, aliniați textul atât la centru pe orizontală, cât și la mijloc pe verticală.
11. Selectați celula îmbinată A1. Din secțiunea Font de pe Ribbon, schimbați fontul implicit în Times New Roman (sau Arial) și măriți dimensiunea textului (Font Size) la valoarea 16.
12. Aplicați stilul Bold (Aldin/Îngroșat) pe celula A1 folosind scurtătura de la tastatură Ctrl + B.
13. Selectați celulele capului de tabel (A3:F3). Aplicați pe ele stilul Italic (Cursiv) folosind scurtătura Ctrl + I. Schimbați culoarea textului în Albastru folosind butonul Font Color (A).
14. Modificați orientarea textului pentru celula F3: faceți click pe ea, apăsați pe butonul Orientation de pe Ribbon (cel cu literele ab înclinate) și alegeți opțiunea Angle Counterclockwise (Unghi în sens invers acelor de ceasornic) sau deschideți fereastra Format Cells și mutați manual punctul roșu la 45 de grade.
15. Selectați celula încapsulată a titlului (A1). Apăsați pe săgeata de lângă butonul Fill Color (găleata de vopsea) și alegeți o culoare de fundal deschisă (ex: Gri deschis sau Galben deschis).
16. Selectați întregul tabel creat (A3:F4). Din grupul de instrumente Font, apăsați săgeata de lângă butonul Borders (Borduri) și selectați opțiunea All Borders (Toate bordurile) pentru a crea un aspect profesional.
17. Utilizați metoda clasică pentru o bordură personalizată: selectați din nou zona A3:F3, deschideți fereastra Format Cells și accesați fila Border. Alegeți o linie mai groasă din secțiunea Style, selectați o culoare diferită și aplicați-o ca bordură inferioară (jos), apoi apăsați OK.
18. Introduceți date brute pentru un nou rând în tabel (fără nicio formatare):
· A5: 2, B5: Mouse, C5: 25, D5: 46275, E5: 0,1
19. Pentru a copia rapid formatările de pe rândul 4 pe rândul 5: selectați celula formatată C4. Apăsați o singură dată pe butonul Format Painter (Descriptor de formate - pictograma cu pensulă) de pe Ribbon. Dați un click pe celula C5 și observați cum prețul a preluat automat simbolul monetar și stilul.
20. Exersați aplicarea multiplă: selectați un grup complet de celule formatate (zona A4:E4). Executați dublu click pe butonul Format Painter. Trageți cu mouse-ul peste zona neformatată A5:E5 pentru a aplica instantaneu toate regulile de număr, font și borduri. La final, apăsați din nou pe butonul Format Painter sau tasta Esc pentru a dezactiva pensula. Salvați fișierul.

